日式韓式中式西式我最鍾意食嘅都係上海野，我成日周圍去食上海野，幾貴都食過，有一日行過呢頭所以入咗去幫襯，基本上我食佢所有野我真係全部都想比一百分，佢嘅小籠包我叫左兩龍！佢嘅雞湯超級好味呀！！係飲得出佢係冇比味精嘅！至少你飲完唔會覺得好頸渴！平時出邊啲味精湯飲半碗都已經好頸渴架啦！佢嘅小籠包外皮好正，啲餡又好味，除咗好味我真係詞窮唔知點樣形容啦！雲吞麵又係超級無敵正！啲雲吞滑到你唔信！唔係老點你架！包你食完唔會後悔啦